b'\n_START_ARTICLE_\nDMX512-A\n_START_PARAGRAPH_\nDMX512-A er en RS-485 basert kommunikasjonsprotokoll som brukes innen lysindustrien til \xc3\xa5 styre dimmere, moving heads, scannere og annet utstyr som styres fra et lysbord.\n_START_SECTION_\nHistorie\n_START_PARAGRAPH_\nDMX512-protokollen ble f\xc3\xb8rst laget av USITT i 1986 som en felles standard innen lysindustrien, og har gjennomg\xc3\xa5tt flere endringer. I dag brukes DMX512-A-protokollen fra 1990. Tidligere DMX-produkter har i noen tilfeller et problemer med \xc3\xa5 fungere sammen med nyere DMX-utstyr._NEWLINE_DMX512 erstattet raskt den gamle 0-10V-standarden for dimmere.\n_START_SECTION_\nProtokollen\n_START_PARAGRAPH_\nEt DMX-univers kan ha 512 kanaler, hver kanal kan ha en verdi fra 0-255. I st\xc3\xb8rre applikasjoner med mange intelligente lyskastere og dimmere, trengs det ofte flere DMX-universer. Det er ofte 2048 DMX-kanaler (4 universer) p\xc3\xa5 mange avanserte lysbord i dag og flere g\xc3\xa5r opp til 16 DMX-universer eller flere. Her brukes ofte Art-Net som er en protokoll som frakter DMX-signal over et vanlig LAN-nettverk.\n_START_SECTION_\nKobling\n_START_PARAGRAPH_\nDMX512-utstyr er spesifisert med en 5 pins XLR-kontakt. Men man ser en \xc3\xb8kende trend til bruk av 3 pins XLR-kontakter, hovedsakelig p\xc3\xa5 grunn av prisen og man kan ofte bruke h\xc3\xb8ykvalitets mikrofonkabel til kortere kabelstrekk. Dette selv om at USITT ikke anerkjenner bruk av annen kontakt enn 5 pins XLR._NEWLINE_Pin 1: Jord (Commond)_NEWLINE__NEWLINE_Pin 2: Data 1- (Prim\xc3\xa6r)_NEWLINE__NEWLINE_Pin 3: Data 1+ (Prim\xc3\xa6r)_NEWLINE__NEWLINE_Pin 4: Data 2- (Sekund\xc3\xa6r)_NEWLINE__NEWLINE_Pin 5: Data 2+ (Sekund\xc3\xa6r)_NEWLINE_Pin 4 og 5 er i mange tilfeller ikke i bruk, og f\xc3\xa5 produkter tar i bruk det sekund\xc3\xa6re dataparet.'